Des de la present pàgina web, titularitat d’AEROPORTS PÚBLICS DE CATALUNYA, S.L., (en endavant, Aeroports de Catalunya o “l’entitat”), com figura a la pròpia pàgina web i a l’Avís Legal, volem oferir-li una experiència de navegació i un servei segur i confiable. Per això, hem implementat la present política de privacitat que compleix amb les mesures de seguretat exigides pel Reglament Europeu 679/2016, de 27 d’abril, relatiu a la protecció de les persones físiques pel que fa al tractament de dades personals (en endavant, RGPD), i per la Llei Orgànica 3/2018, de 5 de desembre, de Protecció de Dades Personals i garantia dels drets digitals (en endavant, LOPD).\nPer a qualsevol cosa que necessiti com a Usuari pot contactar amb nosaltres en el correu electrònic indicat o a la nostra direcció física.\na) A través dels nostres e-mails corporatius\nrso@lesu.cat: per gestionar la responsabilitat seguretat aeronàutica.\ncomercial@aeroports.cat: per resoldre dubtes y gestió comercial.\noperacions@lesu.cat: per gestionar les operacions aeronàutiques.\nb) Recollida de dades de persones jurídiques o professionals\nc) Comportament i hàbits a la Pàgina Web\nEn cap cas rebrà l’Usuari informació de tercers sense haver-li informat i sol·licitat el seu consentiment previ, vetllant d’aquesta manera per complir amb els paràmetres de la llei; ni es realitzarà cap transferència internacional de dades que tingui com a objecte les seves dades de caràcter personal.\nAeroports de Catalunya comunica als seus Usuaris que les dades personals que ens facilitin seran tractades per aquesta part d’acord al previst al RGPD.\n5. BASE JURÍDICA: CONSENTIMIENT EXPRÉS PER AL TRACTAMENT DE LES DADES\nEn compliment del que exigeix el RGPD i a la LOPD, i atenent al que estableixen les nostres polítiques internes, cada vegada que com a Usuari ens enviï dades personals, haurà de donar el seu consentiment exprés fent clic a la casella que apareix a la part inferior de cada formulari on es recullen les dades, o quan ens escriu al nostre correu electrònic de contacte, estarà acceptant expressament que puguem tractar les dades per a la finalitat o petició que ens hagi indicat.\nL’acceptació de que les seves dades siguin tractades amb les finalitats referides en aquesta política té sempre caràcter revocable, sense efectes retroactius, d’acord amb el que disposa la legislació vigent; per la qual cosa, té dret a retirar el seu consentiment en qualsevol moment, sense que això afecti a la licitud del tractament basat en el seu consentiment previ, mitjançant els mitjans facilitats en l’apartat 6 del present text legal.\nIgualment, l’acceptació de l’Usuari de que les seves dades siguin tractades amb les finalitats referides en aquesta política té sempre caràcter revocable, sense efectes retroactius, de conformitat al disposat a la legislació vigent; per la qual cosa, té dret a retirar el seu consentiment en qualsevol moment, sense que això afecti a la licitud del tractament basat en el seu consentiment previ, mitjançant els mitjans facilitats en l’apartat 6 del present text legal.\nL’RGPD i la LOPD han implementat una sèrie de garanties jurídiques que permeten a l’Usuari exercir drets i accions relacionats amb el tractament de les seves dades. Aeroports de Catalunya ofereix aquesta garantia legal, amb la qual cosa, en qualsevol moment i/o quan així ho consideri convenient, l’Usuari podrà fer ús dels seus drets d’accés, rectificació, cancel·lació (supressió), oposició, portabilitat, oblit i limitació al tractament escrivint al nostre correu de contacte: info@aeroports.cat o enviar-nos una sol·licitud per correu físic a Avinguda del Litoral, núm. 36-40, 2a planta, CP: 08005 de Barcelona adjuntant, en ambdós casos, còpia del passaport o el DNI (titular de les dades) i indicant en l’assumpte, de manera expressa, la petició que vol fer: accés, rectificació, cancel·lació (supressió), oposició, portabilitat, oblit i/o limitació al tractament. També pot escriure al nostre Delegat de Protecció de Dades dirigint-se al correu electrònic: lopd@aeroports.cat.\nA través de l’exercici d’aquest dret pot conèixer quines dades de caràcter personal estan sent tractades per part d’Aeroports de Catalunya; la seva finalitat, l’origen o la seva possible transferència a tercers.\nNo ser objecte de decisions individuals automatitzades\nTindrà dret a no ser objecte d’una decisió basada únicament en el tractament automatitzat, inclosa l’elaboració de perfils, que produeixi efectes jurídics en ell o l’afecti significativament de manera similar.\nQui facilita les dades a través dels formularis o correus indicats en aquesta web i accepta el seu tractament de dades declara ser major de 14 anys, quedant prohibit l’accés i ús del web a menors d’aquesta edat. Si en algun moment, el Aeroports de Catalunya detecta que un menor de 14 anys ha proporcionat dades de caràcter personal, procedirem a la cancel·lació d’aquestes.\n9. TERMINI DE CONSERVACIÓ DE LES SEVES DADES PERSONALS\nLes dades personals proporcionades es conservaran durant el temps necessari per a complir amb la finalitat per a la qual es recullen i per a determinar les possibles responsabilitats que es poguessin derivar de la finalitat. No obstant això, per a complir amb els terminis legalment establerts, una vegada finalitzada la prestació i pel termini de prescripció legal, es conservaran bloquejats, adoptant per a això les mesures tècniques i organitzatives adequades per a impedir el seu tractament, incloent la seva visualització, i estant únicament a la disposició de jutges, tribunals, ministeri fiscal o administracions públiques, tot això amb la finalitat de fer front a responsabilitats legals, en el seu cas. Transcorregut el període legal requerit, es procedirà a la destrucció definitiva d’aquestes dades.


NUCLIS DE COMUNITAT\nAquest projecte de dos anys, que està finançat pel Programa de la Comissió Europea ERASMUS+ (Acció Clau 2 – Associacions Estratègiques), es va iniciar el maig de 2016 i té com a objectiu la creació, el suport i el manteniment de Nuclis de Comunitat liderats per gent jove en comunitats marginades de vuit països europeus. En el si d’aquest projecte hi ha l’enfocament i la metodologia de YEPP respecte a la motivació dels joves i les comunitats: els Nuclis de Comunitat responen a les necessitats dels residents en forma de projectes o serveis, i estan liderats per joves. Els Nuclis de Comunitat utilitzen l’estructura d’un centre juvenil, un club juvenil, un centre comunitari o un cafè ciutadà per oferir un model d’intercanvi comunitari, posada en comú d’actius i emprenedoria juvenil. Els serveis i projectes dels Nuclis de Comunitat estan orientats a millorar la qualitat de vida en l’àmbit local.\n1P: People – Persones (mapatge i desenvolupament d’idees sobre recursos i necessitats)\nQuan es tracta de sostenir iniciatives i estructures juvenils és important analitzar, en primer lloc, les necessitats i els recursos locals, fins i tot abans de desenvolupar les idees que podrien millorar la qualitat de vida dels residents i els joves. Amb l’objectiu d’aconseguir un canvi social, els joves duen a terme una anàlisi de les necessitats i desitjos en les seves comunitats i desenvolupen les seves idees de projecte. Les idees han de tenir un impacte en la comunitat i hi han de preveure l’aspecte de sostenibilitat. Les idees se sotmeten al debat i el recolzament d’un Cercle de Grups d’Interès Local format per ciutadans actius, representants d’ONG, inversors locals, entitats municipals i gent jove. El Cercle de Grups d’Interès Local està coordinat per un instructor de joves vinculat tant a gent jove com a adults. En aquesta etapa, les capacitats dels joves s’estructuren a través de la formació internacional en el desenvolupament d’idees i el pensament empresarial de caràcter social.\nPer tal d’inspirar, motivar i comprometre els joves, a l’inici d’aquesta fase també es posa en marxa el “REPTE PERSONES”, en forma d’un concurs de vídeos que mostren les idees d’iniciatives comunitàries liderades per joves. Els guanyadors d’aquest repte reben el “PREMI REPTE PERSONES”.\n2P: Partnerships – Associacions (involucrar els grups d’interès en els projectes dels joves)\nSe seleccionen i s’implementen les millors idees de projecte dels joves. Amb aquestes idees de projecte, els joves recorren a la comunitat per obtenir el suport necessari per executar-les. A través d’actuacions amb la comunitat, com ara presentacions, associacions d’ajuda a projectes o actes de recaptació de fons, les idees dels joves adquireixen visibilitat i se’n garanteixen els recursos, gràcies a la implicació de la ciutadania i els grups d’interès de la comunitat, més enllà del Cercle de Grups d’Interès.\nLes idees de projecte poden ser classes d’informàtica per a les persones d’edat avançada, classes d’anglès per a joves, assessorament per a sol·licitants d’ocupació, el desenvolupament d’una plataforma d’intercanvi de recursos de la comunitat, centres de reparació, cursos de defensa personal per a dones, petits negocis comunitaris, etc. Alguns dels recursos necessaris per a la imprementació d’aquests projectes poden ser financers, materials, per exemple, ordinadors, sales, etc., o recursos humans, per exemple, voluntaris preparats per impartir classes d’informàtica o d’anglès.\nLes actuacions les inicien els joves i les recolza el Cercle de Grups d’Interès. Els joves obtenen formació en la gestió i finançament de projectes i actuacions.\nTambé en aquest cas, s’animarà els joves perquè participin en el “REPTE ASSOCIACIONS” en forma d’un concurs de vídeos. L’objectiu és posar l’accent en l’aspecte associatiu de les iniciatives comunitàries liderades per joves, i els guanyadors d’aquest repte rebran el “PREMI REPTE ASSOCIACIONS”.\n3P: Places – Espais (els clubs de joves esdevenen sostenibles com a Nuclis de Comunitat)\nEls projectes i les iniciatives amb més èxit dels joves esdevenen serveis per a la comunitat, que els residents necessiten i utilitzen. Els Nuclis de Comunitat els munten persones joves i tots els residents els utilitzen com a espais per a l’intercanvi regular de necessitats, projectes i altres iniciatives que fomentaran la potenciació de la comunitat i la prosperitat.\nA través d’un enfocament empresarial social, els Nuclis de Comunitat liderats per joves: 1) serveixen la comunitat i 2) generen ingressos i/o recursos que fan sostenibles els projectes o serveis orientats a la comunitat.\nA través de la plataforma europea en línia, els joves i els seus instructors intercanvien experiències amb altres instructors i joves com ells d’Europa, i coordinen sessions formatives i seminaris en línia. Assisteixen a la conferència final per presentar els resultats i debatre allò que han aprés. La conferència se centra en la sostenibilitat, i s’han de presentar i debatre els passos a seguir en un futur, així com les eines de sostenibilitat.\nTambé en aquest cas, s’animarà i s’inspirarà els joves perquè participin en el “REPTE ESPAIS” en forma d’un concurs de vídeos. Els guanyadors d’aquest repte rebran el “PREMI REPTE ESPAIS”.\nL’intercanvi entre els joves i els instructors dels joves de tots els socis que formen part d’aquest projecte internacional i que estan experimentant un procés similar, enriqueix les experiències individuals i serveix de motivació a través de les diferents fases del projecte.\nEl projecte aspira que els joves i els grups d’interès de la comunitat provin i avaluïn el model de Nucli de Comunitat liderat per joves en l’àmbit local i transnacional, així com les seves mesures de suport transnacionals. Al final del projecte, es prova i s’avalua el model de Nucli de Comunitat liderat per joves en l’àmbit local i transnacional. I, finalment, s’acaba d’ajustar i es posa a disposició d’altres comunitats a través de la Xarxa de Comunitats Actives de tot Europa.\nL’objectiu del projecte a llarg termini és proveir els joves de la capacitat necessària perquè siguin ciutadans actius, mitjançant un conjunt d’habilitats multifacètiques. L’objectiu del projecte és la definició de nous models d’iniciatives juvenils amb un abast dirigit a la comunitat i un disseny empresarial de caràcter social. També vol reforçar els vincles dels joves amb la seva comunitat, a l’hora que crea un capital humà que probablement es quedarà en l’àmbit local. Els Nuclis de Comunitat els gestionen els joves i serveixen de centres de servei i aprenentatge per a altres joves i membres de la seva comunitat.\nNoves capacitats per als joves\nAl final del projecte, es prova i s’avalua el model de Nucli de Comunitat liderat per joves en l’àmbit local i transnacional. Els joves i els grups d’interès de la comunitat debaten allò que han aprés i extreuen bones pràctiques del projecte. El model de Nucli de Comunitat finalment s’acaba d’ajustar i es posa a disposició d’altres comunitats a Europa i a la resta del món. Els socis del projecte configuren i coordinen la Xarxa de Comunitats Actives per garantir la sostenibilitat i la difusió dels resultats del projecte.


La CUP de Pineda accepta que l'Ajuntament dimiteixi en bloc si posen la depuradora a la platja\nLa CUP de Pineda ha acceptat el repte llançat per l'exalcaldable de CiU Joaquim Pons sobre la dimissió del nou Ajuntament si la Generalitat no accepta treure la depuradora de la platja. El candidat de la formació que es presenta per primera vegada, Josep Burjons, recorda que la CUP ja ha manifestat en més d'una ocasió «l'oposició a la depuradora a la platja tant perquè afecta zones agrícoles protegides com per les males olors i les infraestructures que comportaria». El candidat també afegeix que «significa llançar al mar més d'un milió i mig de litres d'aigua al dia, sense tenir en compte els problemes d'aigua que hi ha. «No compartim les reflexions de Joaquim Pons, però sí que ens comprometem a oferir el nostre suport a qualsevol mesura de pressió que faci l'Ajuntament, incloent-hi, si convé i els altres partits hi estan d'acord, presentar la dimissió de manera unitària», assenyala Burjons.\nERC CULPA CIU\nPer la seva banda, el número dos de la llista d'ERC de Pineda, Francesc Gil, retreu a Joaquim Pons que demani ara un compromís «que ni ell ni el seu partit han tingut amb els veïns de Pineda o amb els socis de govern». Per ERC, els primers a qui s'hauria de demanar responsabilitats és a la gent de CiU. «Voldríem que el seu cap de llista digui públicament que si surt alcalde utilitzarà tots els mitjans al seu abast per impedir les obres, encara que això li comporti deixar els càrrecs d'alcalde i diputat», manté.


La vespa asiàtica arriba a Tarragona\nLa vespa asiàtica arriba a l’Alt Camp: troben un exemplar a la Vall del Micanyo a Alcover\nAquest diumenge es va trobar una vespa velutina a 2 quilòmetres de l'Ermita del Remei d'Alcover i la van poder caçar. Tot i això, encara no s'ha pogut localitzar el niu\ndijous, 25 de juliol 2019 - 13:10h\nExemplar de vespa asiàtica trobat aquest diumenge a Alcover. | Cedida\nTroben un exemplar de la perillosa vespa asiàtica (o vespa velutina) a l’Alt Camp. Concretament a la zona natural de la Vall del Micanyo, a Alcover, a uns dos quilòmetres de l’Ermita del Remei. Tot i això, encara no s’ha pogut localitzar el niu, que es creu que es troba a prop.\nLa troballa la va fer aquest diumenge justament Joan Maria Llorens, actual president de l’Associació Amics de les Abelles (amb seu a Alcover) i apicultor. «Vaig veure un arbre amb moltes vespes, totes eren autòctones excepte una que era molt més gran i la vaig reconèixer; era una vespa velutina», ha explicat a TarragonaDigital.\nPer sort, la va poder caçar i va alertar els Agents Rurals de la presència d’aquesta espècie invasora. «Intuïm que el niu és a la vora», ha dit. Un niu, on n’hi hauria milers, però que no ha estat localitzat encara.\nLlorens també ha explicat que a la vespa asiàtica «li agrada la humitat», per això s’hauria instal·lat en aquesta zona.\nPoden ser molt perilloses si ens acostem al niu\nL’apicultor alerta del perill d’aquesta espècie, però «no s'ha de crear una alarma innecessària», ha dit. «Poden ser molt perilloses si ens acostem a menys de cinc metres d’un niu», aclareix. Si algú el troba o troba algun exemplar, s’ha d’alertar, trucar al 112 i donar coneixement de la troballa.\nPer tal de trobar el niu, «s’han de posar trampes per veure si surten, però no és una feina fàcil», ha reconegut.\nUna espècie invasora que no té cap depredador\nLa vespa asiàtica s’alimenta d’abelles i altres insectes. «És una espècie invasora, no té cap depredador i la picada en humans pot ser perillosa».\nPer últim, Joan Maria Llorens ha volgut recordar que des de l’Associació Amics de les Abelles «lluitem a favor de les abelles i en contra d’aquesta espècie invasora».\n"❗Situació límit al Pius Hospital de Valls: precarietat laboral i assistencial" "⛏El jaciment de Rabassats, a Nulles, una granja agrícola ibèrica enmig de l’Alt Camp"


Eduardo Mendoza reflexiona sobre literatura i escriptura a París\nL'escriptor ha elogiat que a Catalunya la literatura "funcioni en dos idiomes, cosa que és molt enriquidora, sempre que se sumi en comptes de restar", i ha qualificat l'entesa amb Espanya com a "possible i inevitable"\n3 min. París 22/03/2013 17:38\n260x366 Eduardo Mendoza Eduardo Mendoza\nL'escriptor català Eduardo Mendoza ha reflexionat avui sobre Barcelona i la situació de la literatura en la inauguració del Saló del Llibre de París, del qual aquest any la Ciutat Comtal és convidada d'honor. "París té una fixació recent amb Barcelona i Barcelona també ha tingut una relació de segles amb la capital francesa", ha dit l'escriptor.\nNo obstant això, Mendoza ha matisat que "el germà petit" que era la Ciutat Comtal "ha tingut més fortuna que el gran", referint-se a un París que ha perdut la capitalitat del món mentre que Barcelona, antiga "ciutat marginal, s'ha convertit en una ciutat de moda, un referent". Si bé ha alabat les "infraestructures culturals, musicals, artístiques i arquitectòniques" de Barcelona, l'autor de novel·les com 'La ciudad de los prodigios' ha confessat no tenir una "especial relació afectiva" amb la capital catalana.\nA Mendoza li agrada sentir-se estranger\n"Hi ha gent que el que li agrada és el que és seu, que li sembla que el que és seu és el millor, que quan se'n va està somiant amb tornar. A mi m'agrada ser estranger i viure fora", ha admès Mendoza, que va viure durant gairebé una dècada a Nova York treballant com a traductor per a l'Organització de les Nacions Unides (ONU).\nEn el pla literari, Mendoza ha explicat que Catalunya "està en un moment molt bo, millor fins i tot del que nosaltres mateixos creiem", i s'ha remès a l'exemple de Barcelona, un tradicional "focus d'atracció d'escriptors terrible", tant de llatinoamericans com de totes parts d'Espanya.\nTambé s'ha felicitat perquè la literatura a Catalunya "funcioni en dos idiomes, cosa que és molt enriquidora, sempre que se sumi en comptes de restar", i ha qualificat l'entesa amb Espanya com a "possible i inevitable", malgrat l'"extraordinària falta d'imaginació i generositat" que els polítics han mostrat en aquest assumpte.\nPel que fa al seu procés de creació literària, Mendoza ha afirmat que "l'única metodologia que existeix és escriure cada dia una estona, durant el temps que faci falta, sense pressa però sense perdre mai el ritme", i ha considerat que les úniques virtuts que ha de tenir un escriptor són "la paciència i la perseverança", sense importar la seva intel·ligència o el seu nivell cultural. "La literatura ajuda a col·locar les idees al seu lloc i llegir crea una manera d'entendre el món que, en moments de crisi, és molt important", ha afegit.\nSobre la relació entre els drets d'autor i l'alegalitat a internet, Mendoza també ha estat crític amb la casta política, a la qual ha acusat de comportar-se "de manera bastant barroera".


Dos detinguts amb substàncies estupefaents al Festival Pirata Rock - Diari Serpis\nDos detinguts amb substàncies estupefaents al Festival Pirata Rock\nAgents de la Policia Nacional han detingut a Gandia en el marc del dispositiu de seguretat el primer dia de l’esdeveniment musical del festival Pirata Rock a dos homes de 30 i 32 anys, d’origen espanyol, com a presumptes autors d’un delicte contra la salut pública, després de ser sorpresos amb diferents substancies estupefaents entre les seues robes. A més portaven 360 euros ocults en un pot de cervesa preparat per a l’ocultació.\nEls fets van ocórrer sobre les dotze de la nit quan els agents que prestaven servei en la zona d’acampada del Parc Ausiàs March, on hi ha allotjats més de quatre mil assistents a l’esdeveniment, van observar a dos homes amb gorra que rondaven als grups de persones allí concentrats.\nEls agents els van identificar i després de realitzar-los un escorcoll superficial els van localitzar ocults entre les seues pertinences vuit borses de, pel que sembla, marihuana amb un pes de 45,55 grams; una borsa amb, pel que sembla, haixix amb un pes de 9,51 grams; una borsa amb, pel que sembla, cocaïna, amb un pes de 6,59 grams i 60 euros. A més un d’ells portava una llauna de cervesa amb una aparença normal però van descobrir que tenia una tapa roscada en la part superior amb 360 euros en el seu interior.\nEls policies després de realitzar les comprovacions oportunes els van detenir com a presumptes autors d’un delicte contra la salut pública i van intervenir les substancies estupefaents i diners localitzats.\nEn el marc del dispositiu de seguretat establit per la comissaria de Gandia participen 20 efectius dedicats a labors de prevenció de la seguretat ciutadana distribuïts en patrulles uniformades i de paisà, amb la participació específica de l’equip de seguretat privada de la comissaria i el suport de dos equips de la Unitat de Prevenció i Reacció de València.\nL’esdeveniment musical festival Pirata Rock, se celebra a Gandia els dies 19, 20 i 21 de juliol en la zona d’acampada del Parc Ausias March, on hi ha allotjats més de quatre mil assistents a l’esdeveniment.\nEls detinguts, sense antecedents policials, han passat en el matí d’este divendres a disposició judicial.


Xeminí: com extraiem les lleis de la Torah – Nova Escola Catalana\nXeminí: com extraiem les lleis de la Torah\n17 d'abril de 2020 24 d'abril de 2020 by Nova Escola CatalanaNo Comments\nEn acabar l’episodi de la mort dels fills d’Aaron, la Torah ens informa dels animals que són kaixer, és a dir aptes pel consum.\nDigueu als Fills d’Israel: aquests són els animals que podreu menjar dels que hi ha sobre la terra. Tot el que té peülla partida i rumia podreu menjar (Vayikrà 11:2-3).\nA partir d’aquests dos versets sorgeixen unes quantes lleis i manaments, positius i negatius. Els més bàsics, és que de tot animal que tingui aquests dos signes, podeu menjar-ne, però no podem menjar-ne si només té un signe.\nEns diu Moisès Nakhmànides que hauria estat molt adient fer aquesta llei general i prou. Però al verset següent, el Mestre del món posa diferents exemples:\nPerò no menjareu els que només rumien o només tenen peülla partida. Per exemple, el camell que rumia però no té peülla partida serà immund per vosaltres; el conill de roca que rumia però no té peülla partida serà immund; la llebre, que rumia i no té peülla partida és immunda per vosaltres; el porc, que té peülla partida i no rumia és immund per vosaltres (Vayikrà 11:4-7)\nPer què? Perquè no hi ha altres animals al món que tinguin només un signe. I després, al verset 8, repeteix, com a norma general, que s’aplica a tots els animals sense cap dels dos signes o amb només un dels dos, No en menjareu la carn, que denota un manament negatiu [Nota de la NEC: un manament negatiu és una cosa que no es pot fer, com no encendre foc en Xabat]. I l’opinió final de Nakhmànides és que aquest verset 8 s’aplica a tots els animals que no tenen cap dels dos signes, i als quatre animals esmentats (R. M. ben Nachman, Commentary to the Torah: Vaykra, traduït i comentat per Charles b Chavel, pp. 129-130).\nPerò Raixí escriu: «D’aquest vers jo només sé [que no podem menjar] aquests quatre animals esmentats. D’on puc saber que altres animals impurs que no tenen signes de puresa, no es poden menjar? Es deriva d’una regla de kal vakhomer [Nota: una conclusió rabínica extreta de menor a major]. Que passa amb aquests quatre animals esmentats, que tenen algun signe de puresa? Estan prohibits! Per tant, amb més raó, els animals que no tinguin cap signe, segur que estan prohibits per menjar, també!»\nI en paraules de la Sifrà (el midraix halàkhic del llibre de Levític): «Quina és la llei sobre aquells animals que tenen algun dels signes de puresa? Estan prohibits per un manament negatiu. No és lògic que altres animals impurs que no tenen cap de les característiques de puresa, hagin d’estar prohibits per menjar a través d’un manament negatiu! Per això trobem que el camell, el conill de roca, la llebre i el porc estan prohibits de forma explícita per l’Escriptura, mentre que la resta d’animals immunds estan prohibits per força d’un kal vakhomer. També està establert que el manament positiu [en relació amb els animals impurs] és Escriptural (verset 2), mentre que el manament negatiu es deriva d’un argument de menor a major» (R. M. ben Nachman, p. 130).\nÉs a dir, que hi ha un manament positiu que permet menjar d’animals que tinguin els dos signes, peülla partida i que rumiïn, una prohibició explícita de quatre animals que tenen un dels dos signes, i a partir d’aquesta prohibició, es deriva que la resta d’animals que tinguin un o cap signe, no es poden menjar.\nPerò per a Moisès ben Nakhman, això no és conseqüent amb el que trobem al Talmud. Perquè llavors, el càstig per una persona que menja dels altres animals, que no tenen cap de les característiques –i que estan prohibits per un argument de menor a major, no serien fuetades. Perquè una llei derivada d’un argument lògic no comporta aquesta mena de càstig (R. M. ben Nachman, pp. 130-131).\nPer això, segueix Nakhmànides, respecte d’algú que manté relacions amb la seva germana, que la Torah prohibeix si ella és «la filla del teu pare o la filla de la teva mare» (Vayikrà 18:9), els Rabins van dir que era necessari trobar una referència Escriptural prohibint aquesta relació si la dona és la filla del mateix pare i la mateixa mare de l’home, fins i tot quan la prohibició es podria extreure d’un kal vakhomer, ja que si la Torah prohibeix mantenir relacions amb una germana que és la filla del mateix pare o de la mateixa mare, segurament estigui prohibit si ella és filla dels mateixos pares!\nPerò la referència de la Torah es necessita per una altra cosa, ens diu Nakhmànides. Es necessita per explicar el principi que una llei derivada d’un argument lògic no és una llei que comporti l’administració de càstigs, tal com es diu al Tractat Yebamot, capítol Keitsad (22b). Però el raonament de Raixí pot estar d’acord amb l’opinió dels Savis que diuen que una llei derivada d’un argument lògic és una per la qual es pot administrar un càstig, com es diu al Tractat Sanedrí (86a), o d’altra banda no pot explicar-se de forma satisfactòria.\nI tot això, per què? Doncs perquè menjar animals impurs, que no tenen cap de les característiques de puresa, comporta el càstig corporal de rebre fuetades. Per què? Perquè només es deriva d’un argument lògic. I és així perquè la Torah estableix sobre el conill de roca que està prohibit perquè no té peülla partida (verset 5, és una prohibició explícita sobre aquest animal), i sobre el porc perquè no rumia (verset 7). Per tant, acaba Nakhmànides, qualsevol animal que no rumiï o tingui la peülla partida està inclòs dins els termes de la prohibició, i no hi ha cap necessitat de fer el raonament lògic de menor a major (R. M. ben Nachman, p. 131).\nEl debat sobre la frase «aquests els podreu menjar» segueix, però l’ensenyament que extraiem del savi de Girona és, com a mínim, que no es pot estudiar la Torah sense una tradició interpretativa al darrere. I després, que diferents interpretacions poden menar a un mateix resultat o no. I que malgrat que les lleis de la Torah escrita i la Torah oral són ambdues de compliment obligat, els càstigs són diferents depenent si la prohibició és rabínica o no. I que cal estudiar Torah per saber què s’ha de fer i què no s’ha de fer.\nPerò el més important, és que els debats i discussions rabínics del Talmud no busquen fixar les lleis per sempre, sinó ensenyar-nos la forma de trobar el punt en el qual cal aturar el debat i marcar quina és l’halakhà. L’halakhà és una cosa viva i cal evitar que s’estanqui.\nTorah, Tornant de Liornahalakhà, kaixrut, Talmud, Torah oral, Xeminí


Carles Felip de Schwarzenberg - Viquipèdia, l'enciclopèdia lliure\n(de) Karl Philipp zu Schwarzenberg\n15 octubre 1820 (49 anys)\nSchwarzenberg Vault in Orlík nad Vltavou (en)\nGuerres de la Revolució Francesa, Guerres Napoleòniques, Siege of Belgrade (en) , batalla de Jemappes, batalla de Neerwinden i batalla de Fleurus\nHouse of Schwarzenberg (en) i Schwarzenberg (fr)\nEdmond de Schwarzenberg, Charles de Schwarzenberg, Friedrich von Schwarzenberg\nJean de Schwarzenberg i Marie Eleonore zu Oettingen-Wallerstein (en)\nErnst von Schwarzenberg (en) , Friedrich Johann Nepomuk zu Schwarzenberg i Eleonore Sophie von Schwarzenberg (en)\n(1813) ciutadà honorari de Viena\nEl Príncep Carles Felip de Schwarzenberg (en alemany: Karl Philipp Fürst zu Schwarzenberg; Viena, 18 d'abril de 1771 - Leipzig, 15 d'octubre de 1820) va ser un diplomàtic i militar austríac, que va ocupar el càrrec d'ambaixador a París de 1810 a 1813. En 1812 va ser líder de les forces austríaques durant la campanya de Rússia. Enfrontats novament l'emperador Francesc i Napoleó, va dirigir l'exèrcit austríac a la batalla de Leipzig (1813) i un any més tard va estar al comandament de l'exèrcit de la coalició antinapoleònica.\nEstàtua eqüestre de Carles Felip a Viena.\nCarlos Felipe era fill d'el Príncep Johann Nepomuk Anton von Schwarzenberg i Maria Leonor, comtessa de Öttingen-Wallerstein. En 1788 va entrar a la cavalleria imperial, on va combatre un any després contra els turcs sota les ordres de Franz Moritz von Lacy i Ernst Gideon Freiherr von Laudon. Aviat es va distingir pel seu valor en el combat i en 1792 va ser ascendit a major. Durant la campanya contra França duta a terme per la Primera Coalició en 1793, va servir a les ordres del príncep Josias de Coburg, prenent les ciutats de Valenciennes, Oisy i Estreux-lès-Landrecies i derrotant a l'exèrcit francès a la batalla lliurada a Cateau- Cambrésis (França) en 1794. En aquella batalla va executar una impetuosa càrrega de cavalleria al capdavant del seu regiment, recolzat per dotze esquadrons britànics, trencant les línies enemigues i matant i ferint uns 3.000 soldats francesos, a més de capturar 32 canons enemics. Aquesta acció li va valer la Creu de l'Ordre de Maria Teresa.\nEn 1796 va ser elevat a la franja de major-general després d'haver participat en les batalles d'Amberg i Würzburg. En 1799 va ser ascendit a mariscal de camp. En 1800 va aconseguir salvar el flanc dret de l'exèrcit austríac en la derrota soferta en la batalla d'Hohenlinden i posteriorment va rebre l'encàrrec per part de l'arxiduc Carles d'Àustria-Teschen de comandar la rereguarda de l'exèrcit. En la campanya de 1805 duta a terme contra Napoleó per la Tercera Coalició, va manar una divisió de l'exèrcit de Karl Mack von Leiberich . En la presa de Ulm per les tropes napoleòniques l'octubre de 1805, sota les ordres de l' Arxiduc Fernando d'Àustria-Est, va tallar les línies enemigues. Aquest mateix any va ser anomenat Comandant de l'Ordre de Maria Teresa i en 1809 va rebre l'Orde del Toisó d'Or.\nEn 1808, Àustria va decidir enviar ajuda a Rússia per lluitar contra França. Schwarzenberg, persona grata a la cort de Sant Petersburg, va ser enviat al front. No obstant això, durant la guerra de la Cinquena Coalició va tornar a Àustria per combatre a la batalla de Wagram, sent ascendit més tard a general de cavalleria. Després del Tractat de Schönbrunn va ser enviat a París, on va ser ambaixador d'Àustria entre 1810 i 1813, per negociar el matrimoni entre Napoleó i l'arxiduquessa María Luisa d'Àustria. El príncep va organitzar un ball en honor de la núvia l'1 de juliol de 1810, en el qual a causa d'un incendi van morir tràgicament molts dels assistents, inclosa la seva cunyada.\nQuadre de la Batalla de les Nacions de Vladimir Ivanovich Moshkov.\nNapoleó tenia en alta estima a el príncep Carles Felip, fins al punt de demanar-li que dirigís les tropes auxiliars austríaques durant la Invasió napoleònica de Rússia en 1812. Schwarzenberg va tenir èxit en diverses accions menors gràcies a maniobres hàbils i sense necessitat de lliurar grans combats. Després d'aquestes accions es va mantenir inactiu durant diversos mesos en Pultusk per ordre de Napoleó. Quan en 1813 Àustria va abandonar el bàndol francès i va prendre partit pels aliats formant la Sisena Coalició, Schwarzenberg, que havia estat ascendit a mariscal de camp feia poc, va ser nomenat comandant en cap de les tropes aliades del Gran Exèrcit de Bohèmia. Va comandar les tropes aliades a la batalla de Dresden, en la qual les tropes de la coalició van ser derrotades per les franceses, i més tard en la batalla de Leipzig, també coneguda com a Batalla de les Nacions (Völkerschlacht bei Leipzig en alemany). Va ser el general de major edat dels que van portar als aliats a la victòria contra Napoleó després de la campanya de 1813-1814, després de la qual Napoleó va ser desterrat a la Illa d'Elba.\nRetrat de Carlos Felipe de Schwarzenberg.\nSchwarzenberg ha estat generalment acusat d'haver estat un general massa previngut i conservador, sobretot comparant-ho amb algun dels seus subordinats com Gebhard Leberecht von Blücher. No obstant això, va aconseguir la victòria final d'Àustria i els seus aliats i va rebre honors com les ja citades Creu de l'Ordre de Maria Teresa i el Toisó d'Or, a més de moltes altres condecoracions. Va ser nomenat president de l' Hofkriegsrat i va rebre l'honor d'afegir a les seves armes les d'Àustria.\nPoc després va morir la seva germana Carolina, fet que li va afectar molt i va emmalaltir greument. Un atac d'apoplexia el va deixar invàlid en 1817. En 1820, durant una visita a Leipzig per rememorar la batalla guanyada set anys abans, va patir un segon atac, a conseqüència de el qual va morir el 15 d'octubre.\nArmes de el príncep de Schwarzenberg.\nEs va casar amb la comtessa Maria Anna de Hohenfeld (1767-1848) a Viena el 28 de gener de 1799. Del seu matrimoni van néixer tres fills:\nEl seu fill gran, Friedrich, qui va heretar el títol de Príncep de Schwarzenberg, va seguir els passos del seu pare en l'exèrcit (1800-1870).\nCarles Felip II de Schwarzenberg (1802-1858).\nEdmund Leopold Friedrich de Schwarzenberg, qui també va seguir els passos del seu pare (1803-1873).\nCarlos XIV Juan de Suècia\nUna memòria d'Adolph Berger a la Österreichische Militärische Zeitschrift de Streffleur JHG. 1863.\nKarl Fürst Schwarzenberg (1963): Geschichte donis reichsständischen Hauses Schwarzenberg, Neustadt an der Aisch: Degener\nDavid G. Chandler, Le campagne vaig donar Napoleone, Milano, RCS Libri, 2002 ISBN 88-17-11577-0\n«Karl Philipp, Prince zu Carles Felip de Schwarzenberg» (en anglès). Encyclopædia Britannica, 2003.\nA Wikimedia Commons hi ha contingut multimèdia relatiu a: Carlos Felipe de Schwarzenberg\nVegeu texts en català sobre Biographie des célébrités militaires des armées de terre et de mer de 1789 à 1850 (Mullié) a Viquitexts, la biblioteca lliure.\nObtingut de «https://ca.wikipedia.org/w/index.php?title=Carles_Felip_de_Schwarzenberg&oldid=29293774»\nLa pàgina va ser modificada per darrera vegada el 21 gen 2022 a les 12:46.


Bloc de l'Àngel Pagès.: d’abril 2012\nPrimer de Maig internacionalista i anticapitalista\n"Cliqueu" aquí: Billy Bragg Internationale\n...i aquí: Billy Bragg's "Great Leap Forward"\nPublicat per Àngel 'Soulbizarre' a 01:57 3 comentaris:\nJonathan Coe 2011-2012\nLa espantosa intimidad de Maxwell Sim. Aquesta és la versió castellana del magnífic The Terrible Privacy of Maxwell Sim, el darrer llibre de Jonathan Coe (un dels nostres). Rellegint els punts neuràlgics d'aquesta obra ens tornem a trobar amb el funambulista literari que demostra ser aquest novel·lista de Birmingham. La capacitat de crear antiherois és el tret distintiu de la literatura del meu (possiblement) autor preferit de les lletres contemporànies britàniques. Si voleu coneixer personatges memorables de la collita 58/61, la generació que compartim des d'aquest blog, musicalment ben acompanyats, permanenment inestables, perdedors amb sorpresa final, creïbles i realistes, totalment integrats en el "seu" temps, degudament irònics, vulnerables i passionals, aquestes són les criatures habituals de Jonathan Coe. La galeria de personatges d'aquest llibre ens retorna als herois d'altres obres com El círculo cerrado, The Rotters Club o ¡Menudo reparto! i, una vegada més, no ens fallen.\nLes afinitats existencials, sonores, ambientals i territorials del genial Maxwell Sim encaixen en els paràmetres habituals d'aquesta finestra i així ho ressenyem i ho celebrem. Com celebrem intensament els escenaris del Lake District (a la foto Kendal, inoblidable des d'aquest blog), les lectures dels quartets de T.S. Eliot o l'afilada sàtira dels "avenços" tecnològics que vertebren els dies i les coses del nostre present (fantàstica etzibada de Mister Coe al mite "feis-buc", als "ge-pe-esses" xerraires i a les andròmines casolanes a la manera d'un Jacques Tati anglès).\nBé, res més a dir. Diguem-ne que aquest és el llibre que recomanem des d'aquí pensant en la setmana de Sant Jordi.\nPosem-hi música i paisatge. The High Llamas és la banda pop de capçalera de l'escriptor, fins i tot ha col·laborat amb ells i ha escrit ressenyes del seu joiós pop d'orfebreria.\nPublicat per Àngel 'Soulbizarre' a 16:35 2 comentaris:\nCONTRA L’EUROVEGAS DISSABTE 21 D’ABRIL\nCartell oficial de "Primera Persona".\nEl nostre blog recomana aquest esdeveniment c-u-l-t-u-r-a-l...\nJa seguirem informant...\nEls Surfing Sirles - El Trineu (videoclip) - YouTube\nwww.youtube.com/watch?v=ztinQ6zkjN4 12 Set. 2010 - 4 min - Penjat per llositas\nArtista: Els Surfing Sirles Cançó: EL TRINEU Album: LP Discogràfica: Bankrobber Direcció i muntatge ...\nPublicat per Àngel 'Soulbizarre' a 04:54 5 comentaris:\nLa moral convergent i la seva imatge del país. Una història de casinos i ordre públic\nAmb el projecte Eurovegas al fons, la doble moral del govern de CiU i dels entorns d'opinió que li donen suport s'estavella contra la realitat de cada dia. Als governants i als qui governen des dels poders mediàtics i econòmics els hi encanta parlar de la bona imatge exterior que ha d'oferir el país i la seva capital. Catalunya i Barcelona, en mans del poder real, són marques al servei d'un producte i d'un model que ja coneixem. En nom de la bona imatge del país i del seu cap i casal, s'implementen tota mena de mesures d'ordre en forma d'ordenances municipals, reglaments i decàlegs de bona conducta ciutadana. Es tracta de fer invisible allò que pot fer grinyolar el model i el seu aparent benestar i de sotmetre els carrers i els espais al tractament profilàctic d'un determinat ordre assimilat al concepte d'autoritat.\nLa doble moral s'aplica sense miraments i el tractament mediàtic es complementa a la perfecció. En ocasió de l'anunciada vaga del TMB va creixer en cascada el risc de que una reivindicació d'aquelles característiques anava a fer malbé la bona imatge de la ciutat coincidint amb el congrés internacional de telefonia mòbil. El fil que enllaça govern i mitjans de comunicació afins -amb l'omnipresent La Vanguardia al capdavant- en aquell cas, va funcionar a la perfecció.\nEls episodis relatius a la vaga general del 29M també il·lustrarien aquest cordó umbilical entre certa informació i el poder (1) tal com ja havia succeït en el cas del 15M i amb altres mobilitzacions que generen dinàmiques de contestació general i massiva, a les que s'hi sumen aldarulls i càrregues fora del guió establert per la organització convocant i que marquen la projecció mediàtica de cada jornada. Casos, aquests, que passen a ser instrumentalitzats en favor de la doxa existent per part del corró (des)informatiu que la sustenta (cosa que no es produeix quan la multitud celebra exits esportius amb final ad hoc a les Rambles i es desvincula "la part del tot" a diferència del que passa amb altres esdeveniments en que es tendeix a la barreja interessada).\nLes obsessions per la bona imatge acaben traïnt les declaracions i els editorials. Quina imatge, doncs, volen defensar aquells que reben amb honors de cap d'estat a un magnat de l'imperi del vici arribat de Las Vegas? Com es pot combinar la creuada de l'Ajuntament convergent per la bona imatge de la ciutat aplicada a la prostitució de carrer (i no a la indústria que la genera) quan al mateix temps s'aposta des del govern igualment convergent per un parc temàtic del joc, pol d'atracció de les industries del sexe, agressió mediambiental, atac a l'agricultura i tants altres factors de mala imatge en el sentit més profund del terme i vinculada als continguts que genera? (2).\nPlou sobre mullat. La doble moral dels opinadors, del tinglado mediàtic hegemònic català i del govern que ho sustenta, és en el fons una única moral basada en totes les essències del capitalisme degudament concentrades i beneïdes. És la seva moral i el seu model. És, també, la imatge que volen i que defensen. Per molts altres, els continguts (i les imatges) de la societat organitzada (en favor dels drets socials, contra les retallades i les injustícies) ens semblen més definidores del país i de la ciutat que volem. Així ens agrada projectar la imatge de la gent que configura les lluites i de la gent que vertebra el teixit associatiu i l'esperit crític associat a la construcció d'un altre món i des d'una altra base social. Per això ens agrada que Barcelona hagi "exportat" una part important del No a la guerra o del 15M internacional. Justament és la imatge d'un món que vol estar al marge del gran casino que el domina. La imatge, com sempre, és determinant en aquesta societat de l'espectacle. Quan un personatge com Sheldon Adelson entra i surt en cotxe del Palau de la Generalitat, sobren comentaris. És el seu ordre i una de les seves (tantes) apostes en favor del model a abolir. De tot plegat, doncs, Ni aquí ni enlloc\n(1) L'article del Pepe Gutiérrez-Álvarez aporta més arguments sobre el tractament dels media al 29M.\nEls Mossos de Felip Puig a La Vanguardia\n27 Sep 2008 - 5 min - KSCIAA\nÁlbum: He Has Left Us Alone But Shafts of Light Sometimes Grace the Corners of Our Rooms (2000)\nMás vídeos de silver mount zion »\nPublicat per Àngel 'Soulbizarre' a 07:10 2 comentaris:\nDo It Yourself. Sota el cel de plom.\nDes d'aquest espai alternem situacions i esdeveniments socials, culturals o polítiques amb aparicions musicals més o menys intempestives que enllacen contextos i bandes sonores a força d'una total subjectivitat i d'un conreu arbitrari dels gustos més personals. Així doncs, ara punxem Do It Yourself (D-I-Y). Aquest és el títol d'un disc recopilatori del sensacional segell Soul Jazz Records dedicat al naixement de la música independent (?) after punk. Material sensible 100%.\nEtiquetes a banda, el concepte D-I-Y és literalment aquell "fes-ho tu mateix" característic del punk i que serà perfectament extensible als diversos projectes directes i expeditius tocats per l'aire d'una filosofia que remet a la condició més popular del fet artístic (la que s'explica per la seva senzillesa i ràpida resolució). El material d'aquest D-I-Y inclou els incandescents Buzzcocks, la rotunditat rítmica de Glaxo Babies, el folk-punk de Patrick Fitzgerald, el pop de Scritti Politti o "el més enllà" de Throbbing Gristle, entre d'altres inclassificables artistes d'aquell període de transició de l'escena punk 1977-1980.\nLa matèria d'aquest àlbum està extreta de companyies discogràfiques casolanes com New Hormones, Zama, Industrial, Small Wonder, Sunrise o la més coneguda i encara activa Rough Trade (si aneu per Londres no us perdeu la seva botiga de Break Lane a l'East End...una bona manera de veure que encara no tot està perdut). Aquí teniu un documental de primera...\nDo It Yourself - The Story of Rough Trade - Part 1 - YouTube\n► 29:56► 29:56\nAfegirem el fet de que en aquests dies de pluja, vent i sensacions vàries after-general strike, això va perfecte! El batec d'aquesta sana independència sonora i industrial és tot un revulsiu per l'espinada i un antídot per pal·liar el mal de ventre que produeixen les aparicions televisives de Felip Puig o les sobredosis de fonamentalisme ultraliberal publicades per l'aparell del comte de Godó amb Marc-Álvaro al capdavant de la creuada quotidiana. Així doncs, amb totes les lletres, apunteu-vos aquesta referència: Do it Yourself. The Rise Of The Independent Music Industry After Punk. I els altaveus a tota vela.\nScritti Politti - Skank Bloc Bologna - YouTube\n3 Feb 2011 - 6 min - Subido por thinglostinfire\nFrom "Skank Bloc Bologna" (1978) ... YouTube License. 72 likes, 0 dislikes; Artist: Scritti Politti. Buy .\n26 Mar 2010 - 3 min - squingy\nÁlbum: Put Me on the Guest List (1980)\nBuzzcocks-Boredom - YouTube\n6 Jul 2008 - 3 min - Subido por ThatchersBaby\n14 Ago 2009 - 4 min - cosmiocmelody\nÁlbum: 20 Jazz Funk Greats (1979)\nPublicat per Àngel 'Soulbizarre' a 16:26 9 comentaris:\nPrimer de Maig internacionalista i anticapitalista...\nLa moral convergent i la seva imatge del país. Una...


Detinguda una estafadora a Els Pallaresos (Tarragona) després d'aparèixer a la televisió\nLa Policia Nacional ha detingut una dona de Pallaresos per una quinzena d'estafes per valor de 57.000 euros en presumptament proposar el seu propi habitatge com a lloguer de manera fraudulenta, i que va ser descoberta per diversos afectats en aparèixer en un programa de Telecinco per criticar les seves problemes de convivència amb els veïns.\nSegons ha informat aquest dijous el cos policial en un comunicat, la dona oferia el seu xalet a diferents pàgines d'Internet i sol·licitava als interessats una paga i senyal de 1.500 o 2.000 euros com a reserva o pagament avançat, i després posava excuses per no complir el acordat o amenaçava a aquestes persones amb denunciar-les a la policia si no la deixaven en pau.\nAquest habitatge era el seu domicili habitual però no era de la seva propietat perquè havia estat embargada per un jutge i era propietat d'una entitat bancària des de feia anys, ha precisat la policia.\nEn paral·lel, la dona es feia amb dades personals dels interessats i amb ells demanava préstecs per Internet en el seu nom, ia més cometia altres fraus com donar d'alta línies telefòniques a nom de tercers sense que ho sabessin i demanar préstecs que no tornava a persones amb notable poder adquisitiu amb qui contactava a través de terceres persones.\nInseria anuncis per vendre una moto de marca emblemàtica en diferents pàgines de vehicles històrics a Internet i, un cop la víctima ingressava la paga i senyal, no aconseguia tornar a parlar amb ella.\nDesprés de la seva aparició al programa de Telecinco 'Viva la vida' de cap de setmana el març passat, diversos afectats per les estafes d'aquesta dona van poder posar-li cara i van decidir presentar denúncies contra ella davant la Policia Nacional, arribant a un total de 15.\nLa Brigada Provincial de la Policia Judicial de la Comissaria de Tarragona va obrir llavors una investigació i va constatar que presumptament la dona va cometre 12 delictes d'estafa i 3 d'usurpació d'estat civil i va ser posada a disposició judicial.\nNova humiliació de Puigdemont al PDeCat: imposa a Matamala i Puig...\nTorra ordena retirar els llaços per por d'un delicte de...\nEls metges de la concertada diuen prou contra els incompliments del...


ACNUR tindrà un espai d’informació a La Fira Centre Comercial | La Guia De Reus\nInici Actualitat ACNUR tindrà un espai d’informació a La Fira Centre Comercial\nACNUR tindrà un espai d’informació a La Fira Centre Comercial\nL’Agencia de la ONU per als Refugiats, ACNUR, disposarà properament d’un espai a La Fira Centre Comercial per informar a les persones sobre la seva activitat. L’estand estarà a la Planta Carrer del centre comercial del 20 al 22 de juny de 10.00 h a 22.00 h, i el dia 23 de 10.00h a 15.00 h.\nL’objectiu de la seva presència al centre comercial serà sensibilitzar sobre una temàtica tan delicada com els refugiats i els desplaçats, aconseguir socis que donin suport a la tasca de l’entitat humanitària i transmetre la importància i urgència de les ajudes que realitza a nivell internacional. A més, els qui visitin l’espai podran saber més d’a prop com és la vida en un camp de refugiats a través d’unes ulleres de realitat virtual que els posarà en situació.\nACNUR està present a 127 països de tot el món oferint un refugi segur, cobrint les necessitats nutricionals i abastint d’aigua potable a les persones que estan sota la seva protecció. Disposa de magatzems distribuïts a tots els continents, garantint que en aquells casos on es requereix ajut urgent, perquè la situació és critica, pot enviar especialistes a un terreny concret i donar cobertura als afectats en poques hores.\nLa Fira, centre comercial gestionat per MerlinProperties, se suma així a la llista d’empreses del sector públic i privat que donen suport a ACNUR des d’una quarantena de ciutats de l’estat espanyol.\nArticle anteriorEl Lleó de Reus visita La Fira Centre Comercial\nArticle següentPadró & Co Reserva Especial de Padró i Família s’enduu el Premi Vinari al millor vermut català del 2018


Institucions i ciutadania: una relació en crisi « Àmbits de Política i Societat\nInstitucions i ciutadania: una relació en crisi 2\nMonogràfic • Tags: crisi institucional, democràcia\nDoctora en Ciència política i investigadora a l’Institut de Ciències Polítiques i Socials-Universitat Autònoma de Barcelona\nLa valoració recent que fa la població catalana de les institucions arriba a les seves cotes més baixes, tal i com es desprèn de la seva evolució des de l’any 1991 en els sondejos de l’Institut de Ciències Polítiques i Socials. Les institucions suspenen sense excepcions i algunes ho fan de llarg. I aquesta avaluació negativa no només es refereix a les institucions públiques sinó que també s’estén als seus actors principals, els partits, i a d’altres organitzacions amb un paper social, econòmic i polític destacat, com per exemple, les organitzacions empresarials, els sindicats o l’Església.\nQuan s’examina la seva valoració de forma conjunta, s’observa que obtenen una puntuació mitjana de 3,65, molt per sota del 5 que significaria un aprovat. Per sobre d’aquesta puntuació se situen els tribunals i l’administració de justícia (3,73), les diputacions (3,80), la Unió Europea (4,01), l’administració pública (4,01), el Govern de la Generalitat (4,23), les forces i els cossos de seguretat de l’Estat (4,77), els ajuntaments (4,91) i els mossos d’esquadra (4,92). I per sota es col·loquen les organitzacions empresarials (3,59), l’església catòlica (3,58), l’exèrcit (3,46), els sindicats (2,96), el Govern central (2,58), els partits polítics (2,43) i la banca (1,71). Es tracta d’unes valoracions negatives sense precedents.\nGràfic 1. Valoració de les institucions i dels actors polítics\nPuntuacions mitjanes en una escala de 0 a 10 (desembre 2012)\nFont: Sondeig d’Opinió de l’ICPS, 2012\nAquest descrèdit de les institucions i dels seus actors corre paral·lel al descontentament per la situació econòmica i política a Espanya i Catalunya, i a la insatisfacció pel funcionament de la democràcia. Des que va començar la crisi econòmica no ha parat de créixer la percepció que les coses no van bé. Si el novembre de 2007 només un 34% dels catalans creia que la situació política a Espanya i Catalunya era dolenta o molt dolenta, el desembre de 2012 aquest convenciment es dispara fins arribar al 63% en el cas de Catalunya i al 80% pel que fa a Espanya. El mateix passa amb la valoració de l’economia: el 2007 la meitat de les persones entrevistades veia com dolenta o molt dolenta la situació econòmica d’Espanya (47%) i de Catalunya (51%), però cinc anys després la sensació n’augmenta fins arribar al 90 i el 85%, respectivament.\nDe la mateixa manera, el descontentament afecta la satisfacció amb el funcionament de la democràcia que es converteix en una insatisfacció aclaparadora: el 2007 tan sols s’hi mostrava insatisfet el 37% de la població, però el 2012 aquesta proporció arriba a màxims desconeguts, en situar-se en el 76%.\nSens dubte es tracta de xifres preocupants. La crisi econòmica i la creença que el seus costos i els de les polítiques que s’estan aplicant sempre recauen sobre el ciutadà del carrer, mina la confiança de la població en els poders públics i augmenta la seva malfiança cap a entitats com la banca. La impressió d’injustícia i d’impunitat amb què s’observa el reguitzell de casos de corrupció que apareixen als mitjans i la percepció de l’existència d’una connivència entre les diferents instàncies de poder polítiques i econòmiques per a la defensa dels interessos d’uns quants, les elits, agreugen aquest malestar.\nLa ciutadania sent que els governs no responen adequadament a les seves demandes i que tampoc no rendeixen comptes de les decisions que prenen i de les polítiques que duen a terme. Com a correlat, s’estén llavors l’opinió d’una democràcia deficient, que no funciona com ho hauria de fer.\nCal tenir en compte, però, que no tots els ciutadans valoren les institucions i els actors polítics de la mateixa manera. És a dir, aquestes avaluacions estan tenyides per la ideologia i el partidisme. Així, les persones entrevistades que declaren les seves simpaties cap a CiU puntuen millor el Govern de la Generalitat (5,98), i les que se senten properes al PP aproven el Govern central (5,02). I de forma semblant, els enquestats que se situen a la dreta de l’eix ideològic jutgen millor l’exèrcit (5,47) que els d’esquerra (2,56).\nPerò a banda d’aquestes diferències, el més rellevant és que des que es van deixar sentir el efectes de la crisi econòmica, totes les valoracions de les institucions i dels actors considerats han empitjorat de forma abrupta. A les puntuacions ja de per si mateix baixes que la ciutadania els atorga, símptoma d’una desafecció institucional tradicionalment elevada, s’hi afegeix el descontentament per la seva gestió recent.\nAixí, malgrat que tant en el cas del Govern de la Generalitat, però sobretot pel que fa al Govern central s’observen fluctuacions en la seva popularitat des que comença la sèrie històrica de sondejos, a partir de novembre de 2008 s’aprecia una caiguda constant en les seves puntuacions. El Govern de la Generalitat suspèn per primera vegada el 2011, i la valoració del Govern central comença a enfonsar-se sense fre fins arribar a una puntuació mitjana de 2,58 al desembre de 2012 (veure conjunt de gràfics 2).\nFins i tot institucions normalment ben valorades com els ajuntaments suspenen, i el mateix passa amb els mossos d’esquadra i les forces i cossos de seguretat de l’Estat, que fins el 2012 sempre aprovaven. El descontentament s’encomana a la Unió Europa, l’administració pública, les diputacions, i els tribunals i l’administració de justícia, que reben valoracions inusualment baixes. La tendència positiva dels darrers anys en les avaluacions de l’exèrcit es trenca i l’església catòlica continua la seva davallada en l’opinió pública.\nTanmateix, les puntuacions més exigües corresponen als protagonistes del procés polític. La ja pobre consideració dels partits polítics s’accentua, i a partir de 2008 decau ininterrompudament fins arribar a mínims històrics. Aquesta tendència és similar a la que experimenten les organitzacions empresarials, però sobretot els sindicats, incapaços de generar confiança en la seva tasca de defensa dels treballadors i d’exercir la seva influència a fi de buscar solucions contra l’atur. Per últim, la banca es converteix en l’entitat més impopular en un clar reflex de com s’han acollit entre l’opinió pública l’actuació de les entitats financeres durant la crisi i els ajuts procedents de l’erari públic que han rebut a fi de recapitalitzar-se.\nGràfic 2. Evolució de la valoració de les institucions i dels actors polítics (1991-2012)\nLa línia vermella indica la puntuació que suposaria un aprovat: el 5\nArribat aquest punt, sorgeix la pregunta si la situació creada fa perillar la democràcia. En principi sembla que no. La proporció de persones que continuen pensant que la democràcia es preferible a qualsevol altra forma de govern segueix essent elevada i se situa en el 88%. Haurem d’estar alerta, però, a l’evolució d’aquest indicador o a d’altres que ens informin sobre el nivell de legitimitat amb què compta la democràcia.\nPerò potser l’element més rellevant no sigui el de la fermesa democràtica com el de la possibilitat d’un esclat de la conflictivitat, si s’atén al creixement del descontentament polític i social, combinat amb un augment del volum de persones que declaren que la política els interessa molt o bastant, i que no ha deixat de créixer des de 2007 fins arribar a representar el 47% de la població el 2012. De fet, els més interessats en la política són els que més malfien de les institucions. Apareix així, un col·lectiu força important de ciutadans atents al que passa a l’esfera pública, crítics amb l’actuació de les institucions i d’altres actors polítics, i per tant més susceptibles de mobilitzar-se o ser mobilitzats, i de recórrer a la protesta.\nLa implicació política de la ciutadania s’entén com a un element que incideix positivament en la qualitat de la democràcia. Però la situació es complica quan la participació adopta la forma de contestació i les demandes ciudatanes no troben un acomodament en el sistema. En aquest escenari el potencial per al conflicte és molt més gran, i la responsabilitat de les elits polítiques també més necessària.\nAquest artícle és un extracte de Les institucions en el punt de mira, publicat a la col·lecció Quaderns de l’ICPS. Consultar text sencer\nRetroenllaç: Podem, Guanyem… participem! « Àmbits de Política i Societat\n#GestióPública twitter.com/antifraucat/st… 30 minutes ago\nRT @sindics1octubre: És el cas, entre molts altres, dels #síndics1octubre, que més d'un any després d'haver estat jutjats i absolts, estan… 54 minutes ago


millor roba de llit: 15 jocs de roba de llit que ens encanten el 2021\nRoba de llitté un moment * important * en aquest moment i no és difícil veure per què. Mentre relliscava per sotacapla funda nòrdica acabada de rentar és enormement satisfactòria, tenir llençols de lli pur embolicats al voltant dels coixins i nòrdics portarà la vostra rutina de son a un nivell completament nou.\nLa roba és bona per a la roba de llit?\nAbsolutament. Necessiteu proves? Primer: la roba de llit natural éssostenible. El lli prové de les fibres de la planta de lli, una font renovable que és totalment biodegradable, de manera que obté un alt nivell en el front ecològic. Les fundes nòrdiques de lli sónregulació de la temperatura, també. Sí, la roba de llit 100% de lli us mantindrà fresc a l’estiu (estan elaborats amb un teixit més fluix que el polièster o el cotó, cosa que significa que poden eliminar la humitat en un instant i mantenir el flux d’aire)icàlid a l’hivern. La roba de llit és l’elecció perfecta per a ús durant tot l’any.\nLa roba de llit de roba també és fantàsticadurador, aconsegueixmés suaucom més es renta i en realitates veu millor sense planxar. No realment. Podeu bloquejar definitivament la taula de planxar i encara tindreu una configuració del llit que traspua vibracions minimalistes i Scandi al Gram.\nUna publicació compartida per MADE.COM (@madedotcom)\nTentat? Ja ho pensava. En aquest moment hem buscat els millors llençols de llençols del mercat per facilitar el vostre viatge de compres. Aquí teniu tot el que heu de saber.\nQuina és la millor roba de llit?\nMoltes marques d’interiors estan saltant a la moda de la roba de llit, com ara The White Company, La Redoute i Soak & Sleep, que ofereixen magnífiques opcions ... Fins i tot Amazon ha participat en l’acció. La roba de llit H&M és la millor opció si busqueu alguna cosa més assequible, mentre que la roba de llit d’Eve Sleep regna quan es tracta de suavitat, ja que la roba s’ha teixit amb bambú gloriosament suau.\nSeguiu desplaçant-vos per la nostra selecció completa dels millors jocs de roba de llit del mercat. Ara només necessiteu un còmode matalàs (o matalassos), un marc de llit nou i un parell de mantes acollidores. Penseu en la pujada del vostre llit.\nRoba de llit H&M\nJoc de fundes nòrdiques de lli rentat, 79,99 £, H&M\nPer què ens encanta:La roba de llit H&M és una de les més assequibles del mercat ara mateix, però no escatima en la qualitat ni l’atractiu d’Instagram. Aquesta funda nòrdica de lli, amb vores de doble punt i feta amb un teixit de lli rentat, inclou dues fundes de coixí amb obertura de sobre.\nEstalvieu en comprar roba de llit amb els nostres codis de descompte H&M.\nRoba de llit John Lewis\nJohn Lewis & Partners Joc de funda nòrdica de cotó i lli, relaxat, a partir de 65 GBP, John Lewis\nPer què ens encanta:Disponible en quatre mides, incloses les individuals i super king, aquest joc de fundes nòrdiques està fet d’una barreja de cotó i lli. Encara compta amb moltes de les qualitats de la roba de llit, és a dir, la seva capacitat per mantenir-se fresc i còmode durant tota la nit.\nEstalvieu en comprar roba de llit amb els nostres codis de descompte de John Lewis.\nLa millor roba de llit d’Amazon\nFunda nòrdica de mescla de cotó de lli rentada simple i opulència, 69,99 £, Amazon\nPer què ens encanta:Per descomptat, potser no esperareu que Amazon sigui el vostre punt de partida per a la roba de llit de luxe, però Simple & Opulence s’ofereix allà on es disposa de jocs de roba de llit, disponibles al dia següent amb Amazon Prime. Tot i que la marca ofereix un 100% de roba de lli, aquest joc de roba de llit està format per un 55% de lli i un 45% de cotó, cosa que el fa una mica més econòmic. Conserva l’estil natural únic del teixit de lli però se sent molt suau a la pell. Ens encanten els tancaments de la corbata a la vora de la funda nòrdica i les fundes de coixí.\nRoba de llit pura\nBrisa Linen Duvet Cover Pillowcases, £ 109, Made.com\nPer què ens encanta:La roba de llit Brisa de Made.com és una opció sempre popular entre els amants de la roba de llit de luxe. Disponible en una gran quantitat de colors que s'adapten a l'ambient de la vostra habitació, aquesta funda nòrdica de lli s'ha fet a Portugal i s'ha rentat prèviament per proporcionar una suavitat addicional. Es fa més suau quan més el renteu, cosa que suposa un avantatge. El regal que segueix donant.\nEstalvieu en comprar roba de llit amb els nostres codis de descompte Made.com.\n100 llits de roba\nRoba de llit francesa, a partir de 30 £, Soak & Sleep\nPer què ens encanta:Som enormes fans dels productes Soak & Sleep (des dels llençols fins a les tovalloles de bany), així que vam estar molt emocionats quan van llançar una selecció de roba de llit francesa. Sovint a la venda, podeu adquirir aquest joc de fundes nòrdiques de lli des de tan sols 30 euros al lloc. Ganga.\nLa millor roba de llit per a la suavitat\nEl joc nòrdic de bambú de lli, 139 £, Eve Sleep\nPer què ens encanta:De la companyia que ens va oferir un dels millors matalassos que hem provat, ens arriba la seva roba de llit de llençols suaument i suau, que s’ha teixit amb bambú per a més comoditat. Està disponible en tres colors, tres mides i té un fabulós aspecte 'habitat'. Val la pena cada cèntim.\nLa roba de llit de vora The White Company\nFunda nòrdica de lli Portobello, a partir de 60 £, The White Company\nPer què ens encanta:Si busqueu roba de llit nova de luxe, però no esteu segur d’anar-vos a llençar * completament *, aquest conjunt de The White Company és un bon punt de partida. S'ha fabricat amb saten de cotó de 200 fils, però té una vora de cotó de lli per a un acabat relaxat i boho. Tan chic.\nRoba de llit John Lewis & Partners Daisy Linen, a partir de 18 £, John Lewis\nPer què ens encanta:Fet d’una barreja de lli resistent i cotó refrescant, aquest joc nòrdic blanc pur és una elecció elegant si no és prioritari posseir lli pur. S'ha acabat amb margarides brodades amb picot per donar un toc agradable.\nRoba de llit natural\nElina Linen Duvet Cover, £ 110, La Redoute\nPer què ens encanta:La marca francesa de moda i llar La Redoute ofereix roba de llit en 24 (!) Tonalitats diferents impressionants, perquè pugueu adaptar la vostra roba de llit al vostre estil de dormitori. Actualment es redueix un 20% al lloc, aquesta roba de llit es fa més suau amb el pas del temps i té una sensació molt relaxada. Com passa amb moltes altres fundes nòrdiques de lli al mercat, fa un treball estel·lar per mantenir-vos fresc a l’estiu i acollidor a l’hivern. Tingueu en compte que Le Redoute s’envia directament des de França, de manera que el lliurament pot trigar uns deu dies. Val la pena esperar.\nEstalvieu en comprar roba de llit amb els nostres codis de descompte de La Redoute.\nEl millor paquet de roba de llit\nPaquet de roba de llit de lli, 139 £, llits\nPer què ens encanta:Ens encanta aquest nou paquet de roba de llit de Bedfolk, que és * súper * suau, fet amb lli 100% (teixit amb el millor lli francès belga i francès) i disponible en quatre mides i colors. Al paquet s’obté la funda nòrdica de lli juntament amb dues fundes de coixí de lli i una bossa suau d’emmagatzematge de lli.\nEns va impressionar molt la nova gamma de roba de llit de Bedfolk: si voleu alguna cosa que sigui molt suau, aquest és difícil de superar. Es presenta en una pràctica bossa d’emmagatzematge a joc per mantenir tot endreçat al calaix.\nRoba de llit nova\nRoba de llit Dawn Purple, a partir de 35 GBP, Tekla\nPer què ens encanta:Disponible en quatre colors: blanc crema, marfil perlat, gris sorra i porpra alba. L’oferta de roba de llit de Tekla és nova aquest any. Teixides amb lli 100% francès d’alta qualitat, les fundes nòrdiques de lli tenen una sensació diferent que es suavitzaran suaument amb el temps. Amb una gran absorbència i una durabilitat cada vegada millor, el teixit ofereix una experiència de son excepcional per a aquells que creuen que una bona selecció de materials i disseny per a la nostra roba de llit pot millorar la nostra manera de dormir. (Nosaltres).\nRoba de llit Zara\n(140 GSM) Funda nòrdica de lli rentada, des de 79,99 €, Zara Home\nPer què ens encanta:La roba de llit Zara és una altra de les opcions més populars i per una bona raó. Aquesta funda nòrdica de lli de gamma mitjana, amb costures al voltant de la vora i disponible en sis colors, resistirà la prova del temps.\nPSA! Fenty Beauty acaba de llançar un tint de pell i l’hem provat abans que tothom\nEls fans de Little Mix estan dividits sobre la nova cera de les noies, i alguns pensen que Leigh-Anne va llançar ombra a Jesy


Botiga Muji Barcelona moda i llar | L´illa Diagonal\nPlanta: -1 Local: 05 (Veure plànols) (Veure a Google)\nMuji és una empresa japonesa fundada en 1980 amb gran varietat de productes per als consumidors. El nom de la marca prové d'una abreviatura japonesa que significa “productes de qualitat sense logos”. A més, la marca es basa en 3 principis: selecció de materials, racionalització dels processos i simplificació dels paquets. Coneix més de Muji!\nLa botiga Muji Barcelona del centre comercial L´illa Diagonal ofereix una gran varietat de productes que es distingeixen per la seva bona qualitat. Disposen de moda per a homes i dones amb el seu estil peculiar i articles per a la llar, productes de salut, bellesa, i una línia d'aliments.\nMuji Barcelona et sorprendrà amb la seva varietat en accessoris ideals per cada dia. Entre ells els paraigües, bosses i motxilles que combinen amb tot gràcies al seu disseny en colors clàssics. El seu estil simple i universal en les peces de moda i complements és el que fa que molts la prefereixin. La seva inspiració bàsica fa que s'adapti a qualsevol look i estil\nSens dubte no ens podem oblidar dels seus tèxtils, roba de llit i tovalloles que no voldràs deixar anar per la seva extremada suavitat. I si vols posar una mica d'ordre a la teva llar, no et poden faltar les peces de magatzematge que estan disponibles en diverses grandàries, materials i colors. El millor de tot, és que pots combinar-les entre si.\nAromateràpia en botiga Muji Barcelona\nÉs curiós, però cert, Muji ha incorporat una extensa línia de productes d'aromateràpia com a difusors d'aromes, olis essencials i veles aromàtiques. Aquestes delicades aromes els podràs identificar des del moment que entris a la botiga de L´illa Diagonal que t'aportarà una sensació de relaxació i una millor experiència de compra.\nT'esperem a la botiga Muji Barcelona L´illa Diagonal! Troba aquí la ubicació exacta dins del centre comercial.


Badanotis :: Acte de reconeixement als agents de la Guàrdia Urbana de Badalona que van prestar els seus serveis durant l’incendi en un bloc d’habitatges a Sant Roc\nRedacción - 16/01/2019 06:02\nEl saló de plens de la Casa de la Vila de Badalona ha acollit aquest dimarts al matí un acte de reconeixement als agents de la Guàrdia Urbana que van estar de servei durant l'incendi a un bloc d'habitatges al barri de Sant Roc que va ocórrer el passat dissabte 5 de gener. L'acte ha comptat amb la presència de l'alcalde de Badalona, Álex Pastor, el regidor responsable del servei de seguretat, Jordi Subirana i el superintendent en cap de la Guardia Urbana de Badalona, Conrado Fernández.\nDurant l'acte, l'alcalde Álex Pastor s'ha dirigit als agents per felicitar-los per la seva tasca i reconèixer la importància de la seva feina "gràcies a la qual tota la ciutadania de Badalona conviu d'una manera cívica i segura". Pastor ha destacat "la implicació de tots els agents del cos per treballar per la ciutat diàriament amb la màxima dedicació i preparació, tal com demostra la vostra actuació durant un episodi tan dramàtic i amb tants riscos com va ser l'incendi del bloc de Sant Roc".\nL'Ajuntament de Badalona oferirà la setmana vinent un nou acte d'homenatge a totes les persones, cossos de seguretat i d'emergències que van prestar els seus serveis i van col·laborar durant l'incendi del passat 5 de gener.


La 147a Fira de Sant Josep tanca amb 175.000 visitants i una valoració global del 88%\nLa consellera d’Agricultura, Teresa Jordà, ha clausurat, aquest dimarts a la tarda, la 147a Fira de Sant Josep, una edició marcada pel bon temps i la fidelització dels expositors.\nLa 147a Fira de Sant Josep de Mollerussa ha tancat portes aquest dimarts a la tarda amb un balanç positiu per part de l’ens firal, que estima el nombre de visitants en 175.000. Una xifra que representa un augment de 5.000 visitants respecte l’anterior edició\nPel que fa a les expectatives de negoci, el 66% dels expositors les han vist complertes i/o superades, una xifra que ha crescut 8 punts respecte l’any anterior.\nD’aquesta edició també destaca la fidelització dels expositors, i és que 8 de cada 10 tenen la intenció de repetir i el 88% d’aquests valora molt positivament l’edició d’enguany.\nL’acte de cloenda ha comptat amb la presència de la consellera d’Agricultura, Ramaderia, Pesca i Alimentació, Teresa Jordà, que ha assegurat que en fires com la de Sant Josep és on es veu que el sector té futur.\nPel que fa a les jornades tècniques, que enguany han arribat a la seva 40a edició, hi han participat unes 1.400 persones. La Borsa Interpirinenca de cereals i l’Aplec de Joves han estat algunes de les més concorregudes.


TV3 només destina 178.000 euros a documentals - Notícies Comunicació - Notícies Comunicació - e-notícies\nComunicació · 9 de Novembre de 2020. 19:19h.\n"Sentir a parlar d'una compra de 800.000 euros fa feredat", segons l'associació de productors\nL'associació de productors documentals Pro-Docs ha denunciat en un comunicat que TV3 només ha dedicat 178.500 euros a documentals aquest darrer any i, arran de la conversa telefònica intervinguda a David Madí amb Tatxo Benet, ha criticat que "sentir a parlar d'una compra de 800.000 euros fa feredat".\nL'associació ha emès un comunicat per assenyalat que l'àudio posa de manifest "el desemparament de la producció de documentals a Catalunya per part de qui n'ha de ser el principal motor: Televisió de Catalunya".\n"Aquest darrer any -remarquen-, s'han contractat documentals des de Televisió de Catalunya per valor de 178.500 euros. No és cap error. 178.500 euros és tota la inversió en coproduccions de documentals i drets d'antena en el que portem de 2020". "Les conseqüències d'aquest desgavell són evidents: la pràctica desaparició del documental català en l'escena internacional", lamenten.\nPro-Docs diu que "amb aquestes quantitats, sentir a parlar d'una compra de 800.000 euros fa feredat" i afegeix que "el problema és el contrast amb el qual es paga a la resta de productores, i els canals poc transparents a través dels quals es fa".\n"El problema és que si aquests diners, que pel que s'ha vist existeixen o poden existir, es destinessin a una bossa de diners on els professionals de la casa poguessin triar d'una forma transparent els projectes, podríem començar a parlar d'una situació de mínim futur i esperança", sentencia.\nL'entitat assegura que "aquest relat oficial que ens havíem cregut ja no el podem suportar" i posen de manifest que "cal reformular el pacte per assolir una entesa de caràcter professional, d'essència cultural, de prioritat social, on es doti la producció de documentals d'una quantitat mínimament digna amb mecanismes transparents i d'igualtat d'oportunitats".\nFinalment, l'associació de productors documentals diu que "només així podrem tornar a ser un país amb obres documentals dignes, el que vol dir també ser un país més divers, més just, amb memòria col·lectiva i amb una visió crítica de la realitat".


Consell Local de Cultura | Ajuntament d'Alacant\nÒrgan assessor del Ple en matèria cultural.\nFòrum de trobada i debat de les diverses manifestacions de la política cultural. Plataforma per a articular un nou espai de relació entre creadors i gestors. Nou òrgan de participació ciutadana per a assessorament municipal.\nCol·lectius, empreses, organitzacions, protagonistes i qualsevol persona interessada en la cultura de la ciutat. No s'exigeixen requisits previs.\nFomentar una política cultural participativa. Potenciar una oferta enriquidora amb el consens dels diferents segments de la població.\nEl Consell elaborarà un Pla Estratègic per a la Cultura d'Alacant amb vigència per als pròxims cinc anys. Estarà obert a la participació de totes les persones interessades en la cultura del municipi, les quals s'organitzaran en comissions sectorials.\nSegons els primers plans de treball, aquest òrgan del Ple municipal per a la participació estaria compost per comissions d'Arts plàstiques, Arts Escèniques, Cultura urbana, Música, Audiovisual, Lletres – Còmics, Patrimoni i Cultura popular.\nReunió del Ple del Consell Local de Cultura dimarts que ve 10 en el MACA a les 17.30h.\nLa sessió està oberta al públic en general.\nInscripcions al Consell Local de Cultura.\nAcabat el procés de constitució de les Comissions Permanents que integren el Consell Local de Cultura d'Alacant, s'obrin de nou les inscripcions per a formar part d'alguna de les 9 Comissions.\nEnllaç per a la inscripció on-line ací\nLes inscripcions es poden realitzar presencialment en el Centre Municipal de les Arts en la plaça de Quijano 2 de dilluns a divendres en horari de 9.00 a 14.00h i de 16.30 a 21.30h, on trobareu inscripcions a la vostra disposició. També es poden realitzar per internet.\nSolament s'admet una inscripció per persona. Com indica el art 13 del Reglament del Consell Local de Cultura "Cap persona podrà ser membre de més d'una comissió permanent". Inscripcions ací\nReglament Consell de Cultura\nConvocàtoria i ordre del dia reunió ordinaria del Ple. 27 d´octubre de 2016\nActa reunió Ple del Consell. 27 d´octubre de 2016\nResposta a les propostes de les comissions del CLC 27.10.pdf\nConvocatoria i ordre del dia de la sessió del Ple del 5 d´abril\nAprovació definitiva del Reglamente del Consell Local de Cultura d'Alacant. B.O.P. 27-5-2016\nPresentación de l' Esborrany definitiu del Consell Local de Cultura d'Alacant\nPresentació del esborrany definitiu el passat 3 de febrer en la Caixa Negra de Las Cigarreras\nPresentación del Borrador del Consejo Local de la Ciudad - Presentació del Esborrany del Consell Local de Cultura\nÚltima actualització: 09/09/2019\nSubscripció a comunicats de Cultura


Ses Meves Feinetes: TALLERS, PORTADES i MANUALITATS\nMitjançant les Tic ens podem assabentar de milers i milions de processos de creació. Avui en dia, és molt fàcil tenir una idea per l'escola i quan et quedes tancada i no saps com ho faries... cercar-ho per internet. Fins i tot quan se t'acaben les idees. Tenim molts suports on agafar idees a internet: vídeos, presentacions, galeries d'imatges, i fins i tot contes! Sí, sí... mitjançant contes de tota la vida, podem descobrir alguna tècnica plàstica que desconeixíem:\nPRESENTACIÓ D'ALGUNES MANUALITATS PER EDUCACIÓ INFANTIL:\nVÍDEO TUTORIAL COM FER UN ESTOIG AMB MATERIAL RECICLAT:\nCONTE DE NADAL MITJANÇANT TÈCNICA COLLAGE:\nUna Mà de Contes és un recurs molt útil i molt interessant pels més petits. A més de gaudir amb un conte, aprenen un nou llenguatge pels contes: el llenguatge plàstic, i a les mestres ens dóna moltes idees per fer moltes coses. A la web es poden cercar els contes per temes, per títol, per personatges i per tècnica plàstica.\nTAULELL COMUNITARI AL PINTEREST PER INTERCANVIAR RECURSOS:\nAquest és un taller del Pinteres on entre vàries mestres de la Xarxa hi "pineam" els tallers de Nadal que tenim o anam trobant per la xarxa. És una bona manera comunitària de fer un recull de cara a preparar ara els tallers a l'aula i l'escola. I a més a més, és una feina compartida que és el que més m'agrada!\nAquesta és una nova pàgina del meu bloc on aniré introduint fotos sobre alguns dels tallers i cosetes que feim a l'escola, o que ja havia fet altres anys. Pens que així podeu agafar idees quan heu de fer alguna coseta.\nMurals de Miró del Projecte l'Univers final de curs 2012\nMural fet a 5 anys\nPintant a una paret del pati\nSuport paper continu\nTémpera dels colors de Miró.\nMural Col·lectiu de l'Univers on cada infant va fer un element amb la tècnica i materials que ell/ella va voler.\nMural Col·lectiu 5 anys\nFlors amb Tubs de Paper WC:\nTaller primavera 5 anys\nTubs de Paper WC pintats amb témpera.\nTalls amb tissores.\nPaper de seda de colors dins el tub.\nPortada 2n trimestre 5 anys\nMotlles de reposteria Ikea\nTémpera amb els dits a tiges, herba i cos d'insectes\nRetoladors per detalls d'insectes\nPurpurina per decorar\nMurals de la Pau del Curs 2011-2012:\nFons estampació amb témpera blava diferents tons\nSímbol de la Pau amb confetti gran\nLletres amb témpera blanca i pinzell\nMural de la Pau - 5 anys\nCollage amb paper de diari sobre paper vermell\nDibuix de la Revista "Maestra Infantil"\nMural de la Pau - Infantil i Aula UECP\nPapers d'Aquarel·la tamany Din A-3\nDiferents tècniques i materials\nTallers de Nadal del Curs 2011-2012:\nPoema "La Cavalcada de Reis"\nArbres de Nadal fets per les famílies dels Infants\nTècnica i materials lliure\nPlàntilla cartulina Din-A3\nBolles per decorar l'Arbre de l'Escola\nGlobus i paper de seda encolat\nPortada Feinetes 1r Trimestre\nCollage Paper de Regal\nArbre de Nadal Escola\nPaper de diari i bolles amb paper de seda\nHola! Encara no he posat res, però començ avui a ficar els tallers que anirem fent enguany. Pensau que els faig amb un grup de 5 anys!:\nAutoretrat en Escultura. Treballam El Bany de F. Botero\nAutoretrat. Treballam La Tardor de G. Arcimboldo\nPollets de Coco:\nTenia pendent pujar 3 cosetes de final de curs... Una era sa portada del tercer trimestre que varen fer els infants, ja que la que vaig penjar era el prototip que havia fet jo:\nTambé vos volia posar una de les feinetes que vàrem fer a final de curs a 4 anys. Vàrem fer una conversa inicial per saber què volíem posar però l'escriptura va ser completament lliure. El resultat va ser el següent (estic súper contenta dels meus nins*):\nAra vos posaré els darrers tallers que hem fet des de Sant Jordi.\nAquest és el prototip que vaig fer jo, per fer proves, per fer la portada de l'àlbum del tercer trimestre. A la foto no s'aprecia molt bé, però queda xulíssima. S'aferra a un acetato o film de cuina primer els peixos de paper de seda de colors i per damunt el paper de seda blau. Tot ben encolat amb cola blanca aigualida. Quan està aixut es retira el paper de plàstic acetato o film de cuina i queda tot el collage ben incrustadet i finet, amb una textura molt mona... Deprés amb retus es perfilen els peixets i es fan les bombolles.\nNosaltres al final posarem la purpurina blava a l'aigua però la purpurina plata de les bimbolles no la posarem. Ho aferrarem tot a una cartolina DINA-4 per donar-li més consistència.\nBossetes de frígola (planta aromàtica de Formentera, que vendria a ser "tomillo"), que vàrem fer pel Centre d'Interès de les Plantes. És un taller molt fàcil però els hi va encantar "esmicolar" sa frígola i ficar-la dins bossetes. Cada dia veus algun cotxe per Formentera que dur aquesta bosseta al retrovisor.\nFem un senyor que li creixeran els cabells. Amb una calça, serradís i llavors de herba per moixets (aquí a Formentera no es troba tot el que un vol, perquè la idea principal era fer-los amb gramma que és com a gespa) fem el cap d'un senyor que quan el reguem li creixeran els cabells. Ja han crescut alguns però no tots (ja penjaré alguna foto). La calça s'embolica amb un globus i el vàrem decorar amb ulls que es mouen i s'aferren, i el nas i boca amb un retolador permanent.\nAixò sí que els hi va encantar!!!\nATENCIÓ CATALANES I VALENCIANES: "Calçes" a Ses Illes són "Mitjes", i no "bragues" que és com deiem per aquí a ses bragues (jijiji)\nAquest taller també l'hem fet pel centre d'interès de Ses Plantes.\nAquests són els dibuixos que vàrem fer del quadre "L'arbre de la Vida" de Klimt on treballaríem la part artística de les plantes. Com que és final de curs ho hem hagut de fer més ràpit del que volíem. Però abans de fer el dibuix, vàrem posar unes fotos de quadres de Klimt a la PDI, i quan vàrem posar el quadre a treballar, vàrem resseguir les branques de l'arbre a la PDI amb els retoladors. És una activitat molt xorra, però que els va motivar molt per fer cada un el seu arbre. Aquesta feineta forma part de les Plantes que la podeu trobar a sa pàgina principal d'aquest bloc.\nAquesta és la rosa de Sant Jordi que varen fer a les classes de 3 anys amb oueres i paper de seda.\nAixí és com ens va quedar la postal de Sant Jordi que vàrem fer molt ràpidament ja que enguany no hi havia molt de temps per Sant Jordi. La idea està agafada d'un material de la Diputació de Barcelona que podeu trobar a sa pàgina principal d'aquest bloc.\nEl darrer dia abans de les vancances de Pàsqua, el darrer dia que ens visita sa Jaia Quaresma, els infants d'infantil de l'escola van a cercar pel pati ous de xocolata que els hi ha deixat sa Jaia a canvi d'ous bollits pintats. Hem mesclat vàries històries (Jaia, Ous de Pàsqua, menjars austers...) i sense voler hem creat una petita tradició al centre...\nAquest any, enlloc de pintar els ous amb pintura, ho vàrem fer amb ceres blanques i després summergits en colorant alimentici de colors (ja ho sabeu... vàrem fer màgia!)\nAixí és com vàrem colocar els punts de llibre dels infants de 4 anys a una exposició a la biblioteca municipal. Vàrem voler fer un arbre per l'Any Internacional dels Boscos.\nAquests són els punts de llibre de Sant Jordi que vàrem fer aquest any (el passat divendres, més concretament). El que vàrem fer és tècnica lliure però organitzada. Vàrem disposar diferents materials per taules (ceres, retoladors, aquarel·les, papers, cola, purpurina, gomets, etc.) i vàrem deixar que els infants triessin on volien anar i que fessin el punt de llibre com volguessin! Tenen 4 anys i els va quedar xul·líssims!!!\nAquesta és la portada que hem fet enguany per aquest 2n trimestre. Vàrem agafar la idea de +quetapes que enlloc de papallanes tenia coloms, i les flors eren blanques i roses (d'ametller). Les papallones les vàrem fer amb pintura i simetria.\nAixò és el que hem fet de taller aquest divendres passat. Són abelles i marietes per decorar el passadís d'infantil. Les penjarem del sostre. Les hem fet amb pots de iogurt líquid i càpsules de cafè. Els infants han decorat amb gomets i paper adhesiu els pots i han retallat les ales que estan fetes de purpurina plastificada.\nAquests són els ocellets que han fet els de la classe de 5 anys, per penjar al passadís per la decoració de primavera d'enguany.\nAquests llagosts tan "catxondos" també els han fet els de 5 anys per penjar-los del passadís. També els han fet amb material reciclat: envasos de iogurt líquid i càpsules de cafè.\nAquestes papallones les han fetes els infants de 3 anys amb filtres de cafè pintats amb retoladors. Han quedat moníssimes! Després la mestra les ha tallades per donar-les la forma.\nAquesta és la portada que vàrem fer l'any passat quan tenien 3 anys per aquest segon trimestre. També és papallona amb simetria.\nAquests tallers els vàrem fer uns altres anys, són flors gegants per decorar el passadís. La tulipa està feta de cartró. Les Margarides estan fetes de superposició de papers (cartolina i seda). Si vos fixau hi ha penjades unes papallones que les vàrem fer de paper de seda encolades dins "acetatos".\nA continuació posaré fotos dels tallers que hem fet aquest curs a les classes de 4 anys:\nTortugues amb anous per la UD de la Tardor (fruits secs)\nBarangandaos d'animals per la UD dels Animals. Els dibuixos i idea són estrets de la revista Maestra Infantil\nFulles de tardor per decorar el passadís\nCaretes de Porquet fetes per la UD dels Animals. Estan fetes amb plats de cartró i potets de iogurt petits rosa.\nAquesta és la portada que vàrem fer l'any passat per final de curs amb les classes de 3 anys:\nPeix confeccionat amb paperí amb molta cola sobre un fons de témpera molt aigualida amb rodets.\nAquesta és una portada que vàrem fer amb els alumnes de 5 anys per final de curs. És una de les meves preferides (per no dir la que més!). Vàrem estampar les soles de les xancles amb esponja i les varen decorar amb témpera. Després encolàrem amb confeti gros el marc de la cartolina. És un Din-A4. A què és xulísima?\nAquest és un dibuix màgic que vàrem fer també l'any passat a 3 anys:\nFons marí amb ceres blanes i a sobre témpera molt aigualida amb rodets.\nA continuació posaré diferents decoracions nadalenques que hem fet els darrers 4 cursos les diferents aules d'Infantil del CP Mestre LLuís de Formentera:\nAixò és un arbre de Nadal fet de capses de sabates!


Els Jocs de Río podríes estar en perill\nEstan en risc els Jocs Olímpics de Rio?\nEls Jocs Olímpics de Rio de Janeiro tornen a estar, un cop més, en el punt de mira. Si fa uns dies va saltar l'alarma ja que diversos esportistes d'elit, entre ells, Pau Gasol, va assegurar que estava pensant si anar a causa del Zika, ara, el governador de Rio assegura que estan en risc per falta de fons.\nFrancisco Dornelles va declarar en "calamitat financera" a l'Estat i va advertir que el gran esdeveniment internacional perilla: "No tenim condicions d'honrar els compromisos per a realitzar els jocs mundials", ha assegurat. Els Jocs, que comencen el proper 5 d'agost, també estan en perill, segons el governador per la crisi que travessa el govern fluminense ja que "pot ocasionar el total col·lapse en la seguretat pública, la salut, l'educació, la mobilitat i la gestió ambiental".\nAixí, a 47 dies perquè comenci el gran esdeveniment esportiu, tornen a saltar totes les alarmes i, el que sembla estar més en risc és la finalització de la quarta línia de subterranis, l'única missió serà transportar el públic a l'estació olímpica on se celebraran l'enorme majoria de les competicions.\nAra bé, per la seva banda, l'alcalde carioca Eduardo Pae s ha defensat, a través del seu compte de Twitter que "l'estat de calamitat no endarrerirà el lliurament de les instal·lacions olímpiques ni menys encara frenarà el compliment i els compromisos assumits per Riu" .\nA més, ha indicat també que "les sorres ja van ser lliurades i provades. A més, fora del cas del subte -la línia 4 a la qual va al·ludir el governador- totes les obres del llegat que deixaran les Olimpíades, que són del municipi, van ser ja lliurades ".\nD'altra banda, constitucionalistes del Brasil han indicat que el decret de "calamitat financera" de Dornelles "és il·legal" ja que l'esmentat decret denomina, exclusivament, a les situacions de risc de la població procedent dels desastres naturals.\n"El que està previst en el text constitucional i que va ser reglamentat per llei és que la calamitat es refereix a situacions imprevisibles que procedeixen de causes naturals. És obvi que el contingut del decret del govern de Dornelles no encaixa dins d'aquest marc legal" , ha sostingut Roberto Dies, especialista en dret constitucional de la Universitat Catòlica de Sant Pau.


IB3N | Els pollencins voten als representants de Joan Mas i Dragut a les festes de Moros i Cristians\nIB3 Notícies > > Els pollencins voten als representants de Joan Mas i Dragut a les festes de Moros i Cristians\nEls pollencins voten als representants de Joan Mas i Dragut a les festes de Moros i Cristians\nEls noms dels guanyadors es coneixeran al voltant de la mitjanit\nAvui és un dia marcat en vermell a l’agenda a Pollença. Els pollencins trien els protagonistes de les festes de la Patrona d’enguany, encapçalats per Joan Mas i Dragut. Milers de persones participen a les votacions que s’han obert a les 6 del capvespre. Els noms dels guanyadors es coneixeran al voltant de la mitjanit.\nDetengut un jove de 22 anys pel tiroteig de Chicago que ha causat sis morts\nLa mostra, amb 16 peces d'argila de divers tamany i motius, s'inaugura dijous a Es Baluard Museu\nLa directora de Gestió, Francisca Perelló, renuncia al càrrec per treballar en el Departament Jurídic d'una altra institució pública\nRESUM IB3 NOTÍCIES MIGDIA 05/07/2022


Menjar xocolata engreixa?\nEls autors de l'estudi, un equip de científics de la Universitat de Granada, afirmen que els resultats que s'han obtingut són independents del sexe, l'edat, la maduresa sexual, la ingesta energètica total, la ingesta de greixos saturats, fruita i verdura, el consum de te i cafè, i l'activitat física dels participants. Tal com adverteix Magdalena Cuenca García, autora principal de l'estudi, "Hem observat que els adolescents que mengen més xocolata no estan més grassos, sinó més prims, i que, a més, tenen menys greix abdominal. Això NO vol dir que la xocolata aprimi, ja que es tracta d'un estudi observacional i no d'intervenció. Insistim que aquests resultats s'han de prendre amb cautela. I donat que no teníem dades del tipus de xocolata que s'ha ingerit, tampoc no vam poder atribuir qualitats específiques a la xocolata en funció de la seva puresa".\nEls investigadors van prendre la mostra de 1.458 adolescents d'entre 12 y 17 anys, participants en l'estudi HELENA (Healthy Lifestyle in Europe by Nutrition in Adolescence), un projecte finançat per la Unió Europea sobre els hàbits alimentaris i l'estil de vida dels joves de 9 països europeus, incloent-hi Espanya. Les mesures corporals es van fer a través de plicometria i impedància bioelèctrica, i també el mesurament del perímetre de cintura. "El registre dietètic es va fer mitjançant 2 recordatoris no consecutius de 24 hores, amb un programa informàtic basat en imatges on els adolescents van registrar tot el que havien begut i menjat el dia anterior a l'enquesta. A partir d'aquest registre, es va estudiar el consum de xocolata sense distingir-ne les varietats", explica l'autora.\nUn aliment amb múltiples beneficis\nLa xocolata és rica en catequines, un flavonoide amb propietats antioxidants, antitrombòtiques i antiinflamatòries, que té també efectes antihipertensius i pot ajudar a prevenir la cardiopatia isquèmica. Podria regular producció de cortisol i la sensibilitat a la insulina, totes dues relacionades amb el sobrepès i l'obesitat.\nEstudis anteriors en adults han investigat l'impacte de la xocolata en l'organisme. Els científics de la Universitat de Granada han analitzat el que passa amb la xocolata en una edat tan crítica com és l'adolescència, i han controlat també altres factors que poguessin influir en l'acumulació de greix corporal. Els autors sostenen que els aliments no s'han d'avaluar només en termes calòrics, sinó també tenint en compte els seus components i les seves propietats.\nTot i això, els científics de la Universitat de Granada insisteixen en la necessitat de ser moderats en el consum de xocolata.


Viure al Nucli Antic d’Olot: propera acció participativa del PIAM | +B\nLes persones que vulguin podran explicar les necessitats i consideracions a l’hora de plantejar-se viure al centre d’Olot, així com ajudar a elaborar un mapa amb les zones que més els agradaria. La jornada tindrà lloc aquest dissabte 30 de setembre al matí.\nAquest dissabte 30 de setembre tindrà lloc una acció per conèixer de primera mà l’opinió dels ciutadans d’Olot sobre viure el Nucli Antic. Totes les persones que s’acostin davant l’església de Sant Esteve podran indicar quines necessitats i consideracions farien a l’hora de plantejar-se viure al barri.\nEs tracta de posar en valor els elements positius de viure al Nucli Antic, atraure l’atenció de la resta de residents d’Olot i implicar el màxim número de persones al procés de regeneració urbana que s’ha posat en marxa, aquesta vegada pel que fa a l’habitatge.\nA partir de 2/4 d’11h del matí d’aquest dissabte al carrer de Sant Esteve -davant de l’entrada a la plaça del Mig- es podrà omplir un qüestionari sobre el tipus d’habitatge, les característiques que ha de reunir l’entorn i la inversió que estarien disposats a fer en la vivenda, així com es podrà situar sobre un mapa del barri les zones on els agradaria anar a viure. Els veïns i veïnes que hi participin s’emportaran una xapa per visibilitzar la se va implicació en el projecte.\nL’acció d’aquest dissabte és una de les últimes activitats emmarcades a la segona fase del PIAM del Nucli Antic que s’afegeix al recorregut històric que va tenir lloc el passat 8 de juliol i a la jornada de debats ciutadans del passat 26 d’agost, a més de les sessions amb els joves de l’Ideal i els infants de l’esplai Garbuix de principis de juliol. També forma part d’aquesta etapa, que és previst que finalitzi el mes d’octubre, el qüestionari que, de forma presencial i telemàtica, van respondre més de 300 persones i que ara s’està analitzant. Totes les aportacions recollides a l’enquesta del Nucli Antic i les accions portades a terme conduiran al diagnòstic participatiu i del Pla Integral d’Acció de Millora del barri. Les properes fases del projecte consistiran en definir, prioritzar i calendaritzar les propostes de millora del barri, així com definir els mecanismes de seguiment del PIAM del Nucli Antic d’Olot.\nCategoria: Sin categoría Etiquetes: acció, Nucli Antic, Olot, PIAM\n← Sessions ‘Research Wall’: GM, GI i TP\nAcció: L’habitatge com a prioritat del Nucli Antic →